Sebastian Holmén

Rasmus Sebastian Holmén (sündinud 29. aprillil 1992 Boråsis) on Rootsi jalgpallur, kes mängib keskkaitsjana Türgi kõrgliiga klubis Çaykur Rizespor.

2013. aastal debüteeris ta Rootsi kõrgliigas IF Elfsborgi meeskonnas.

Aastatel 2016–2019 mängis ta Venemaa kõrgliiga klubis Moskva Dinamo.

2019. aasta juulis sõlmis ta kaheaastase lepingu Hollandi kõrgliiga klubiga Willem II.

2021. aasta juulis sõlmis ta kaheaastase lepingu Çaykur Rizesporiga.

2015. aastal tuli Holmén Rootsi kuni 21-aastaste koondisega Euroopa omavanuste meistriks. Rootsi jalgpallikoondises tegi ta debüüdi sama aasta 15. jaanuaril sõprusmängus Elevandiluuranniku vastu. Rootsi koondises mängis ta pärast seda kuni 2020. aastani veel viis korda.

Tema vanem vend Samuel Holmén on endine jalgpallur.

Viited 

Rootsi jalgpallurid
Sündinud 1992